b'\n_START_ARTICLE_\nSuchoj Su-30\n_START_SECTION_\nProjekto atsiradimo prie\xc5\xbeastys\n_START_PARAGRAPH_\nOriginalus Su-27 tur\xc4\x97jo geras skryd\xc5\xbeio nuotolio charakteristikas, ta\xc4\x8diau tuomet\xc4\x97s Taryb\xc5\xb3 S\xc4\x85jungos oro gynybos paj\xc4\x97gos nor\xc4\x97jo tur\xc4\x97ti dar geresni\xc5\xb3 charakteristik\xc5\xb3 l\xc4\x97ktuv\xc4\x85. Taip 1986\xc2\xa0m. atsirado Su-27PU (pirmin\xc4\x97 platforma Su-27UBK) versija, galinti atlikti ilgo nuotolio gaudan\xc4\x8diojo naikintuvo ar oro vadaviet\xc4\x97s funkcijas._NEWLINE_\xc5\xa0ios modifikacijos l\xc4\x97ktuvas tur\xc4\x97jo sudvigubinto pilno valdymo galimyb\xc4\x99, nes ilgo nuotolio misijose pilotai pavargsta (ir valdymu kei\xc4\x8diasi tarpusavyje). Pirmieji du prototipai savo bandom\xc4\x85j\xc4\xaf skryd\xc4\xaf atliko 1989\xc2\xa0m. gruod\xc5\xbeio 31 d.\n_START_SECTION_\nDizainas\n_START_PARAGRAPH_\nSu-30 universalus dvivietis naikintuvas, oro stabdis \xc4\xafrengtas u\xc5\xbe pilot\xc5\xb3 kabinos.\n_START_SECTION_\nSkryd\xc5\xbeio charakteristikos\n_START_PARAGRAPH_\nTur\xc4\x97damas integruot\xc4\x85 trij\xc5\xb3 dimensij\xc5\xb3 traukos reguliavim\xc4\x85, l\xc4\x97ktuvas i\xc5\xa1skirtinai manevringas, turintis labai geras pakilimo/nusileidimo charakteristikas. Jame \xc4\xafdiegtos elektronin\xc4\x97s skryd\xc5\xbeio valdymo sistemos pakeit\xc4\x97 \xc4\xafprastines mechanines, kuriomis buvo valdomi i\xc5\xa1oriniai oro srautai, tod\xc4\x97l pilotui l\xc4\x97ktuvas tapo lengviau kontroliuojamu atliekant auk\xc5\xa1tojo pilota\xc5\xbeo manevrus (pavyzd\xc5\xbeiui, Puga\xc4\x8diovo kobr\xc4\x85).\n_START_SECTION_\nVarikliai\n_START_PARAGRAPH_\nNaikintuve sumontuoti du Saturn AL-31 varikliai su \xc5\xbeemo sl\xc4\x97gio turboventiliatori\xc5\xb3 ap\xc4\x97jimu bei greit\xc4\x97jimo (forsa\xc5\xbeo) kameromis. \xc5\xa0itai leid\xc5\xbeia Su-30 dideliame auk\xc5\xa1tyje i\xc5\xa1vystyti dviej\xc5\xb3 mach\xc5\xb3 greit\xc4\xaf, o \xc5\xbeemame auk\xc5\xa1tyje skristi iki 1350 km/h._NEWLINE_Su \xc4\xafprastu, apie 5-ias tonas, kuro kiekiu naikintuvas gali vykdyti iki 5-\xc5\xb3 valand\xc5\xb3 trunkan\xc4\x8dias kovines operacijas, nuskrendant apie 3000\xc2\xa0km. Naudojantis kuro papildymo ore galimybe, skryd\xc5\xbeio nuotol\xc4\xaf galima padidinti iki 5000\xc2\xa0km arba leisti atlikti iki 10-ies valand\xc5\xb3 skryd\xc4\xaf kruiziniame auk\xc5\xa1tyje.\n_START_SECTION_\nAviacijos elektronika\n_START_PARAGRAPH_\n\xc5\xa0iame l\xc4\x97ktuve \xc4\xafdiegtas autopilotas leid\xc5\xbeia pastarajam valdyti naikintuv\xc4\x85 ir \xc5\xbeemame auk\xc5\xa1tyje, pasinaudojant integruotu \xc5\xbeem\xc4\x97s reljefo sekimo radaru. Autopilotas gali atlikti piln\xc4\x85 skryd\xc4\xaf kovin\xc4\x97je grup\xc4\x97je bei mar\xc5\xa1ruto pabaigoje automati\xc5\xa1kai nutupdyti Su-30 oro baz\xc4\x97je, apr\xc5\xabpintoje reikiam\xc4\x85 nusileidimo informacij\xc4\x85 perduodan\xc4\x8dia \xc4\xafranga.\n_START_SECTION_\nSirija\n_START_PARAGRAPH_\nKeliolika Su-30SM l\xc4\x97ktuv\xc5\xb3, priklausan\xc4\x8di\xc5\xb3 Rusijai, dalyvauja Rusijos karin\xc4\x97je misijoje Sirijoje, jos pilietinio karo metu, Sirijos paj\xc4\x97g\xc5\xb3 pus\xc4\x97je. 2015\xc2\xa0m. rugs\xc4\x97j\xc4\xaf buvo pasteb\xc4\x97ti keli naikintuvai, o 2015\xc2\xa0m. gruod\xc5\xbeio m\xc4\x97nes\xc4\xaf i\xc5\xa1 palydovo buvo aptikta 16 \xc5\xa1i\xc5\xb3 naikintuv\xc5\xb3, dislokuot\xc5\xb3 Latakijos provincijoje \xc4\xafsik\xc5\xabrusioje karin\xc4\x97je oro baz\xc4\x97je.'